Kai Mottlau
Kai Mottlau var en dansk maler. Han blev uddannet på Kunstakademiet i årene 1924-1926.
Mottlau dyrkede en lyrisk naturalistisk udtryksform, især i landskaber fra Nordsjælland. I 1937 udførte han et ca. 10 m langt vægmaleri i Restaurant Fortunen ved Dyrehaven. I 1966 afsluttede han en større udsmykning til Tinglev Forsamlingshus.
Mottlau havde flere tillidshverv og var i årene 1943-1979 formand for Koloristerne. Han modtog Eckersbergs Medalje i 1953.